Твор Гальсэрана — гэта п’еса-эксперымент, сюжэт якой арганізаваны паводле законаў дэтэктыву. Чатыры персанажы ўдзельнічаюць у сумоўі дзеля атрымання высокай пасады ў багатай фірме. Пераможцам можа быць толькі адзін, але пакуль што трэба адгадаць, хто ж з іх не кандыдат на пасаду, а псіхолаг з аддзела кадраў, які ладзіць эксперымент, трэба ў розных тэстах аргументаваць і даказваць свае перавагі над іншымі. І, што б ні здарылася, застацца ў пакоі да пераможнага канца, бо, паводле правілаў, калі пакінеш пакой, дык выйдзеш і з гульні.